Esindajatekoda
Esindajatekoda on mitmes riigis seadusandliku esindusorgani (parlamendi) või selle alamkoja nimetus. Esindajatekojaks nimetatakse ka mõne föderatsiooni subjekti ja autonoomse territooriumi parlamendi alamkoda. Esindajatekoja toimimispõhimõtted on riigiti erinevad, sõltudes sellest, kas tegemist on parlamentaarse või presidentaalse riigiga. Esindajatekoja funktsioonid sõltuvad ka sellest, kas tegemist on ühekojalise parlamendiga või kahekojalise parlamendi alamkojaga.